mk mk hbs_cyr ru mk mk mk ru es es ru mk mk ru mk mk mk mk mk mk mk mk mk mk mk mk mk mk ru mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk mk mk mk mk mk mk mk mk mk ru mk mk mk mk mk mk mk ru mk mk mk mk mk mk mk mk ru hbs_cyr mk mk mk mk mk ru mk mk mk mk mk ru mk mk mk uk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk zh en mk mk mk mk mk mk mk mk mk mk mk mk mk mk mk ru mk hbs_cyr mk uk zh ru en mk uk mk ru mk mk mk mk mk mk mk mk mk mk mk mk mk mk ru mk mk mk mk mk mk mk mk mk mk mk mk mk mk
Агенција за разузнавање - АР
Потпишан Меморандум за соработка и координација за ефикасна и ефективна примена на Законот за рестриктивни мерки
Скопје – 05 септември 2022 година
Директорот на Агенцијата за разузнавање, Еролд Муслиу во името на Агенцијата за разузнавање, на 05.09.2022 го потпиша Меморандумот....
Директорот на Агенцијата за разузнавање оствари средба со директорот на Европскиот центар за безбедносни студии „Џорџ Ц. Маршал“
Скопје – 31 август 2022 година
На 31.08.2022 година, директорот на Агенцијата за разузнавање, Еролд Муслиу, со раководниот тим оствари средба со директорот на Европскиот центар за безбедносни студии „Џорџ Ц. Маршал“, Бер Сегуин....
АР на едукативно-дебатна сесија со Евротинк
Скопје – 6 јули 2022 година
Заменик директорот на АР Александра Бакревска Додовска оствари едукативно-дебатна сесија на ЕУРОТАЛК, организирана од Евротинк – Центар за европски стратегии...
Надлежности Активности Закон Организациска структура Директор Заменик-директор Поранешни директори
Агенцијата за разузнавање (АР) е посебен орган на државната управа и е надлежна да собира, обработува, анализира, проценува, разменува, чува и штити податоци и информации од значење за безбедноста, одбраната, надворешно-политичките и економските интереси на Република Северна Македонија.
Агенцијата собира разузнавачки информации за закани и ризици од странство за заштита на националната безбедност, независноста, суверенитетот, уставното уредување, основните слободи и права на човекот и граѓанинот, загарантирани со Уставот на Република Северна Македонија.
Агенцијата остварува меѓуинституционална соработка со органите на државната управа, јавните институции и другите правни лица за прашања од заеднички интерес.
Во рамките на своите надлежности, Агенцијата остварува и меѓународна соработка со разузнавачки и безбедносни служби од други држави.
Во вршењето на работите и користење на податоците и информациите, вработените во Агенцијата се должни да ги почитуваат правата и слободите на граѓаните загарантирани со Уставот и да обезбедат заштита на тајноста на податоците и информациите со кои располагаат.
Нашата мисија е да развиваме и реализираме разузнавачки активности за собирање, обработка и анализа на навремени, релевантни, веродостојни и сеопфатни информации за навремено информирање и поддршка на државниот врв во процесот на носење на одлуки во интерес за националната безбедност.
Нашата визија е информациите и анализите на АР да имаат влијание во процесот на носење одлуки од стратешки интерес и во креирање политика за заштита на националната безбедност и зачувување на виталните и трајни интереси на земјата. АР тежнее да ја зајакне довербата во општеството и да биде препознаен интегритетот, одговорноста, професионализмот, автономноста и објективноста на службата како стручен доверлив и одговорен партнер на национално и меѓународно ниво.
Ние како посебен орган на државна управа, задолжени за безбедноста и разузнавањето, сме дел од системот на колективната безбедност на Северноатлантската алијанса.
Членството во НАТО носи бројни придобивки, но и голема одговорност за АР.
Имено, Агенцијата се здоби со пристап и побрза размена на информациите од една страна, но и колективно делување и насочување во однос на заедничките приоритети, предизвици и закани од друга страна. На дневна основа се разменуваат сознанија, анализи, ставови и мислења по прашања кои заеднички нѐ засегаат како партнери и сојузници. Агенцијата за разузнавање како надворешна разузнавачка служба делува во исклучително комплексен регион, дава значаен придонес и активно учествува во комитетите на НАТО задолжени за цивилното разузнавање.
Во таа насока, АР посветува огромно внимание на сугестиите и поддршката кои пристигнуваат од Брисел. Нашиот капацитет е целосно насочен Агенцијата да ја градиме по највисоките стандарди, критериуми и процедури на НАТО. Во новиот закон за АР се воведоа промени и се исполнија препораките кои ги налага Алијансата во однос на работата на разузнавачките служби на државите-членки.
Агенцијата врши разузнавачки активности за идентификување на надворешни закани од:
геополитичко ривалство кое развива хибридни стратегии и закани
регионални безбедносно-стратешки појави и процеси
внатрешни и меѓународни конфликти со можност за влијание врз националната безбедност
оружје за масовно уништување
тероризам и насилен екстремизам од политички, етнички и религиски аспект
транснационален организиран криминал и други форми на асиметрични закани
актуелни состојби поврзани со енергетската безбедност
пандемии на глобално ниво со потенцијал за дестабилизација и влијание врз националната безбедност
Собранието на Република Северна Македонија на седница одржана на 25 јануари 2021 година го донесе новиот Закон за Агенција за разузнавање.
Потребата од негово донесување се наметна поради новонастанатите промени во безбедносното опкружување на државата во регионални и глобални рамки, што бараше итно, ефикасно и навремено реагирање на терен. Со новиот закон, Агенцијата се дефинира како служба надлежна за надворешно разузнавање која собира, обработува, анализира, разменува, чува и штити податоци и сознанија за закани од странство. Со тоа се направи јасна дистинкција меѓу надлежностите на Агенцијата за разузнавање и Агенцијата за национална безбедност. Изготвувањето на новиот закон беше резултат на повеќемесечна работа на тим од Агенцијата, во консултација со академската заедница, Министерството за правда, партнерските служби од земјите-членки на НАТО и ЕУ и специјализираните тела на Алијансата. Со новото законско решение ги заокруживме реформите во безбедносниот систем на државата и ги исполнивме укажувањата во Извештајот на Европската комисија за 2020 година, обврската што ја презедовме како земја-членка на НАТО, но и очекувањата на вработените во институцијата. Законот ги подобрува и зајакнува професионалните стандарди, ја департизира Агенцијата, го подобрува менаџирањето, го регулира и прецизира начинот на извршување на задачите и употребата и контролата на методите и средствата за работа и овозможува подобра заштита на класифицираните информации кои што ги создава Агенцијата и кои што ги прима од партнерските служби и од НАТО-алијансата. Исто така, согласно законот за АР, се отвора можност вработените во АР по однос на платите и пензионирањето да добијат рамноправни права со вработените во останатите безбедносни служби во државата.
Закон на Агенција за разузнавање
Директор на Агенцијaтa за разузнавањe, Еролд Муслиу
Со Агенцијата раководи директор кој го именува и го разрешува претседателот на Републиката и истиот има четиригодишен мандат. Директорот ја претставува и застапува институцијата и меѓу останатото, организира и обезбедува законито и ефикасно вршење на нејзините надлежности и се грижи за наменско користење на буџетските и другите средства. На 22.05.2019 година, со одлука на претседателот на Република Северна Македонија, Стево Пендаровски, за директор на Агенцијата за разузнавање е именуван Еролд Муслиу.
Еролд Муслиу ја гради работната кариера во светот на разузнавањето, посветувајќи се на безбедноста и стабилноста на државата. Првично се вработил во Министерството за внатрешни работи, за подоцна да премине во Агенција за разузнавање. Работејќи во двете безбедносно – разузнавачки институции во државата, тој стекнува искуство во водење меѓународна оперативна соработка и операции со партнерски служби на регионално и глобално ниво. Во текот на својата професионална кариера, Еролд Муслиу заврши бројни меѓународни обуки, курсеви и семинари за оперативно работење, водење сложени разузнавачки операции, тактичко и стратешко раководење со операции, како и за менаџирање и лидерство.
Датум на раѓање: 11.09.1969 Кичево, Република Северна Македонија
Образование: 1993 Факултет за безбедност Криминалистика
[мај 2019] Агенција за разузнавање Директор на Агенција за разузнавање
[2015-2019] Агенција за разузнавање Помошник на директорот на АР, задолжен за координација на оперативните работи на агенцијата
[2012-2015] Агенција за разузнавање Советник на директорот на АР за меѓународна оперативна соработка
[2007-2012] Агенција за разузнавање Директор на Директоратот за разузнавање на меѓународниот тероризам и организиран криминал
[2004-2007] Агенција за разузнавањe Помошник на директорот на Директоратот за оперативни работи
[2000-2004] Агенција за разузнавање Главен инспектор за прибирање разузнавачки информации од терен во Директоратот за оперативни работи
[1998-2000] Агенција за разузнавање Виш инспектор за прибирање разузнавачки информации од терен во Директоратот за разузнавање на меѓународниот тероризам и организиран криминал
[1993-1998] Министерство за внатрешни работи Инспектор за контраразузнавање
албански-мајчин јазик, македонски-одлично познавање, англиски-одлично познавање, jазици на Балканот-одлично познавање италијански-многу добро познавање, француски-добро познавање
женет, татко на три ќерки
Заменик-директор на Агенцијaтa за разузнавањe, Александра Бакревска-Додовска
Александра Бакревска–Додовска ја започнува професионалната кариера во Агенцијата за разузнавање во 2002 г., постепено поминувајќи ги сите работни звања. Нејзините квалификации се од областа на меѓународните односи и дипломатијата.
Александра Бакревска–Додовска има завршено бројни меѓународни обуки и курсеви од областа на разузнавањето.
Датум на раѓање: 24.12.1976 г., во Битола, Република Северна Македонија
Образование: 2016 г. – магистер по политички науки, отсек меѓународни односи и дипломатија на Факултетот за политички науки при Универзитетот Американ колеџ, Скопје
2000 г.- Филолошки факултет на Катедрата за англиски јазик и книжевност при Универзитетот „Свети Кирил и Методиј“, во Скопје
[11 февруари 2021] Заменик-директор на АР
[јуни 2020 – февруари 2021 ] Помошник–координатор
[јуни 2019 – јуни 2020] Помошник на директорот на АР за координација на системот за поддршка
[ноември 2015 – јуни 2019] Раководител на Одделението за меѓународна соработка, ЕУ и НАТО
[2009 - 2015 ] Аналитичар, Одделение за меѓународна соработка и протокол при Кабинетот на АР
[2002 – 2009 ] Аналитичар-преведувач во Директоратот за аналитика
Англиски јазик – одлично познавање, Шпански јазик -(А2 ниво), Француски јазик -(А2 ниво)
Мажена, мајка на две деца
Поранешни директори на Агенција за разузнавање на РСМ
д-р Владо Поповски (1995 - 1999)
Професор д-р Влaдо Поповски е роден нa 21.09.1941 годинa во с. Д. Дупени, Преспa, Републикa Мaкедонијa. Основно обрaзовaние зaвршил во Штип, гимнaзијa и Прaвен фaкултет зaвршил во Скопје. Мaгистaрски студии зaвршил во Скопје нa темa: „Политичките институции нa стaрa Грцијa“. Докторирaл нa темa: „Устaвите во мaкедонското нaционaлно-ослободително движење кaко индикaтор зa неговиот држaвотворен кaрaктер“ со што се стекнaл со докторaт по историски нaуки. Бил избирaн кaко: aсистент и нaучен сорaботник нa Институтот зa социолошки и политичко-прaвни истрaжувaњa во Скопје, зa вонреден професор нa Филозофскиот фaкултет во Скопје и зa вонреден и редовен професор нa Прaвниот фaкултет во Скопје. Бил министер зa одбрaнa, министер зa прaвдa, и директор (основaч) нa Агенцијaтa зa рaзузнaвaње нa Републикa Мaкедонијa. Во 1991 годинa бил член нa Стручнaтa групa којa го подготви текстот нa Устaвот нa Републикa Мaкедонијa.
д-р Алекса Стаменковски (1999 - 2000)
Алекса Стаменковски е роден на 11 Јануари 1952 во Витолишта, Прилеп. Дипломирал на Економскиот факултет во Скопје во 1974 година. Во 1986 година завршил магистерски студии од областа на маркетингот на Економскиот факултет во Скопје. Со титула доктор на економски науки се стекнал во 1992 година исто така на Економскиот факултет во Скопје. Има дваесет и девет години работно искуство во сферата на административните работи поврзани со одбраната, нејзиното буџетирање, планирање, менаџмент и стратешко планирање. За овој работен период извршувал работи како раководител на Одделение за планирање на одбраната, советник и помошник на Републичкиот секретар за одбрана, потсекретар во министерството за одбрана, советник во Владата на Република Македонија, заменик и директор на Агенцијата за разузнавање, раководител на Центарот за менаџмент со кризи и професор на Воената академија и Филозофскиот факултет - институт за одбранбени и мировни студии (визитинг професор). Од 2005 г. е избран за професор на Европскиот универзитет на Република Македонија – Скопје.
Драги Гроздановски (2000 - 2002) (2003 - 2004)
Драги Гроздановски е роден 1957 година во Битола. Завршил правен факултет. Гроздановски беше пратеник од ВМРО-ДПМНЕ во првиот состав на парламентот, беше претседавач на Советот на Општина Битола и истовремено координатор на Општинскиот комитет на ВМРО-ДПМНЕ во Битола. Функцијата директор на Агенција за разузнавање ја извршуваше во два наврати во периодот од март 2000 година до февруари 2002 година и од мај 2003 до септември 2004 година.
Доста Димовска (2002 - 2003)
Доста Димовска е родена во Скопје на 17 февруари 1954 година. Дипломирала на Филозофскиот факултет во Скопје, каде подоцна работeла како стручен соработник. Од 1991 до 1994 била пратеник во Собранието на РМ. Во истиот период раководела со парламентарната Комисија за меѓународни односи. Во 1998 година Димовска била избрана за вицепремиер во кабинетот на Љубчо Георгиевски. Од 27 декември 1999 до 13 мај 2001 година била Министер за внатрешни работи на Македонија. На 25 февруари 2002 година била назначена за директорка на Агенцијата за разузнавање, а функцијата ја напушта на 5 мај 2003 година. Од почетокот на 2007 година, Димовска била назначена за директорка на Културно-информативниот центар на Македонија во Софија, Бугарија. Функција ја вршела сѐ до март 2010, кога по претрпениот мозочен удар, почина во Софија на 4 април 2011 година.
д-р Лазар Китановски (2004 - 2006)
Лазар Китаноски е роден на 25.04.1948 година во Охрид. Основно, средно образование и Правен факултет завршил во Скопје. Во 1981 година магистрирал, а во 1995 година докторирал во областа на Социолошко–политиколошките науки. Проф. д-р Лазар Китаноски во 1991 година учествувал во работната група што го изготви концептот, како и текстот на работната верзија на првиот Устав на самостојна Република Македонија. Во 2001 година, учествувал во Охридските разговори со кои се создадоа политичките услови за запирање на конфликтот во Република Македонија. Бил консултант за повеќе законски проекти и член на правниот совет на Владата на Република Македонија. Во периодот од 1997 до 2006 година, бил ангажиран на проекти што се однесуваат на евроатланските интеграции на Република Македонија, особено во областа на безбедноста и одбраната. Ги извршувал следните државни функции: министер за одбрана во Владата на Република Македонија (1997 - 1998), пратеник во Собранието на Република Македонија (1998 - 2002), советник за национална безбедноста на претседателот на Владата на Република Македонија (2002 - 2004), советник за национална безбедност на Претседателот на Република Македонија (во 2004), директор на Агецијата за разузнавање (2004 - 2006) и пратеник во Собранието на Република Македонија (2006 - 2008).
Кире Наумов (2006 - 2007)
Кире Наумов е роден на 10.01.1971 година. Во 1995, дипломирал на Економскиот факултет, а во 1998 завршил Постдипломски студии на Економскиот факултет, Белград, Србија. Од 1996 до 1997 година, бил асистент во финансирањето и контрола на секторот во Агенцијата за трансформација на јавните претпријатија со општествен капитал, а од 1997 е асистент на Економскиот факултет. Од март 2003 до април 2004 година бил економски советник на премиерот на Република Македонија, од мај 2004 бил економски советник на претседателот на Република Македонија. Од 21 јули 2006 година до 29 август 2007 година ја извршувал функцијата директор на Агенцијата за разузнавање.
Виктор Димовски (2007 - 2009)
Виктор Димовски е роден на 26 мај 1959 година во Битола, Република Македонија. Дипломирал на Правниот факултет во Скопје во 1982 година. Образованието го усовршил на Националната школа за администрација (L‘ENA) во Париз, Франција. Од 1982 - 1995 година бил вработен во Министерството за внатрешни работи, а од 1996 - 2003 работел во Министерството за надворешни работи каде ги извршувал следните функции: помошник-министер - Раководител на Секторот за Балканот; 1998 - 2001 Помошник министер - Раководител на Секторот за Југоисточна Европа во периодот од 1996 - 1998; 2001 - 2003 бил државен советник; 1998 - 2000 бил Национален координатор на Република Македонија за Централноевропската иницијатива; во периодот од 1999 - 2000 бил претседател на македонскиот дел од Заедничката дипломатскa и експертска комисијата за утврдување на државната граница меѓу Република Македонија и Сојузна Република Југославија; 1999 - 2003 Националeн координатор на Република Македонија во Иницијативата за соработка во Југоисточна Европа; 2000 - 2001, претседател на Комитетот на политичките директори на Процесот за соработка во Југоисточна Европа; 2003 - 2007, вонреден и ополномоштен амбасадор на Република Македонија во Србија и Црна Гора; 2004 - 2007, вонреден и ополномоштен амбасадор на Република Македонија на државата Израел (резидент во Белград). Во септември 2007 година ја презел функцијата директор на Агенцијата за разузнавање.
Александар Боцинов (2009 - 2012)
Александар Боцинов е роден во Пула. Завршил Факултет за политички науки. Работел во Секторот за воено разузнавање во Министерството за одбрана. На функцијата директор на Агенцијата за разузнавање е именуван на 10.06.2009 година. На местото директор на АР доаѓа од Управата за безбедност и контраразузнавање.
Наќе Чулев (2012 - 2017)
Наќе Чулев е роден во Кавадарци. Завршил Факултет за безбедност во Скопје, Р. Македонија. Работно искуство: 1999 - Агенција за разузнавање,1999 - 2003 - оперативен работник во Дирекцијата за разузнавање на меѓународен тероризам и организиран криминал, 2003 - 2007 - Прв секретар во Амбасадата на Република Македонија во Анкара, Република Турција, 2007 - 2011 - советник во Дирекцијата за разузнавање на меѓународен тероризам и организиран криминал, 2011 - 2012 - директор на Дирекцијата за оперативно разузнавање. На 27.03.2012 бил именуван за в.д. директор на Агенцијата за разузнавање, а на 27.03.2013 бил именуван за директор на Агенцијата за разузнавање.
д-р Зоран Иванов (2017 - 2019)
Зоран Иванов е роден на 31.07.1975 година во Скопје. Во 1999 година дипломирал на Воената академија на Република Македонија. Во 2011 година завршил постдипломски студии - воени науки и вештини во Форт Левенворт, САД. Во 2011 година завршил и Командно-штабна академија во Форт Левенворт, САД. Во 2014 година ги завршил докторските студии на Институтот за национална историја на Република Македонија. Од 1999 - 2003 година бил тим лидер во Баталјонот за специјални сили во Армијата на Република Македонија. Од 2003 - 2005 година бил офицер за специјални операции во Баталјонот за специјални сили во Армијата на Република Македонија. Од 2005 - 2007 година бил командир на чета во Баталјонот за специјални сили во Армијата на Република Македонија. Во 2007 - 2008 година бил офицер за специјални операции во Полкот за специјални операции во Армијата на Република Македонија и во 2008 - 2009 година бил разузнавачки аналитичар во ССВБиР. Во 2009 - 2017 година бил началник на Одделение за разузнавање во ССВБиР. На 27.03.2017 година е именуван за директор на Агенцијата за разузнавање на Република Македонија.
Надзор и контрола Ден во АР Контакт со медиуми Јавни документи Укажување Офицер за заштита на лични податоци Јавни набавки Завршни сметки
Собранието на Република Северна Македонија, преку Комисијата за надзор над работата на Агенцијата за национална безбедност и на Агенцијата за разузнавање врши надзор и контрола над работата на Агенцијата за разузнавање и разгледува прашања што се однесуваат на:
почитување на правата и слободите на граѓаните утврдени со Уставот и законите од страна на Агенцијата на разузнавање
законитоста во спроведување на овластувањата на АР од аспект на пречекорување на овластувањата, преземање неовластени постапки, злоупотреба и други неправилности во работењето спротивно на правата утврдени со закон
методите и средствата што ги користи АР од аспект на законитоста и почитувањето на правата на граѓанинот и други субјекти
материјалната, кадровската и техничката опременост на АР
воспоставување на меѓународна соработка за прашања што се однесуваат на ваквиот надзор
други прашања што се однесуваат на АР
Согласно законот за АР, директорот на АР е должен на барање на Комисијата да овозможи увид во работењето на Агенцијата и да дава известувања и податоци за работењето, согласно надлежностите на Комисијата.
Како резултат на заложбите за поголема транспарентност, отвореност и непосреден контакт, воспоставен е проектот „Ден во АР“.
Проектот претставува студиска посета на студенти од сферата на безбедносните студии и ученици во Агенцијата за разузнавање. Притоа, посетителите се запознаваат со делокругот на работата, функционирањето, законските надлежности и улогата на Агенцијата за разузнавање, како една од институциите во безбедносно-разузнавачкиот систем на државата.
Во рамките на посетата, гостите имаат можност да ја разгледаат и постојаната поставка во музејот на АР и да се запознаат со експонатите и нивната примена при оперативно–техничките активности во разузнавачката дејност.
Објективноста, законитоста и професионализмот се основните принципи врз кои се темели нашата работа.
Заради зголемување на нивото на информираност на граѓаните за работата и надлежностите на Агенцијата за разузнавање како една од институциите во разузнавачко-безбедносниот систем на Република Северна Македонија и за градење на отворен, транспарентен и професионален однос кон медиумите, воспоставуваме директен контакт со новинарите на следната е-адреса press@ia.gov.mk
Извештај до Агенцијата за заштита на правото на слободен пристап до информации од јавен карактер за 2021 година Извештај до Агенцијата за заштита на правото на слободен пристап до информации од јавен карактер за 2020 година Годишен извештај за 2017 година Антикорупциска програма на Агенцијата за разузнавање
Закон на Агенција за разузнавање Амблем-грб на Агенција за разузнавање Профил на вработен Одлука за измена и дополнување на законот на АР - 13.05.1998 Одлука за измена и дополнување на законот на АР - 12.07.2000 Одлука за измена и дополнување на законот на АР - 21.11.2001
Биланс на состојба Посебни податоци Приходи и расходи Структура на приходи Даночен биланс Биланс на состојба 114 Посебни податоци 114 Приходи и расходи 114 Структура на приходи 114
Биланс на состојба Посебни податоци Приходи и расходи Структура на приходи Даночен биланс Биланс на состојба 114 Посебни податоци 114 Приходи и расходи 114 Структура на приходи 114 Даночен биланс 114
Биланс на состојба Посебни податоци Приходи и расходи Структура на приходи Даночен биланс Биланс на состојба 114 Посебни податоци 114 Приходи и расходи 114 Структура на приходи 114 Даночен биланс 114
Биланс на состојба Посебни податоци Приходи и расходи Структура на приходи Даночен биланс Биланс на состојба 114 Посебни податоци 114 Приходи и расходи 114 Структура на приходи 114 Даночен биланс 114
Биланс на состојба Посебни податоци Приходи и расходи Структура на приходи Даночен биланс Биланс на состојба 114 Посебни податоци 114 Приходи и расходи 114 Структура на приходи 114 Даночен биланс 114
Согласно одредбите од Законот за заштита на укажувачи и одредбите од Правилникот за заштитено внатрешно пријавување во институциите во јавниот сектор, Агенција за разузнавање има овластено лице за прием на пријави кои може да ги направите на следната e-mail адреса, ukazuvanje@ia.gov.mk
Закон за заштита на укажувачите Правилник за заштитено внатрешно пријавување Правилник за заштитено надворешно пријавување
Електронски систем за јавни набавки
Завршна сметка 2021 Завршна сметка 2020
Работен однос во Агенцијата може да заснова лице кои ги исполнува следниве општи услови:
да е државјанин на Република Северна Македонија
да нема државјанство на друга држава
да е здравствено и психофизички способно
да има соодветно образование потребно за засновање на работeн однос
со безбедносна проверка да е утврдено дека не постои безбедносен ризик од вработување на лицето
при полиграфско тестирање, да има добиено позитивно мислење
со правосилна судска пресуда да не му е изречена казна или прекршочна санкција, забрана за вршење на професија, дејност или должност
Градиме работна атмосфера заснована на достоинство, заемна доверба и безбедносна култура преку почитување на законите и безбедносните процедури. Посветено ги исполнуваме задачите и ги штитиме информациите и имотот на АР. За да ја оствариме нашата визија, ги прифаќаме одговорноста за нашата работа, ризиците и последиците од нашите постапки. Професионално и непристрасно ги извршуваме задачите зададени од претпоставените. Убедени сме дека соработката дава најдобри резултати и затоа високо ги цениме и ги развиваме нашите партнерства во државата и во странство. Тимската работа е клучна за нашиот заеднички успех.
Во моментов нема активен оглас.
Сите може да доставуваат информации до Агенцијата за разузнавање поврзани со закани по безбедноста и интересите на државата. При тоа, Агенцијата за разузнавање гарантира за анонимноста на лицето кое ќе достави таква информација. Доколку Агенцијата процени дека доставените информации се од интерес за националната безбедност, ќе ја провери нивната веродостојност и ќе го контактира лицето за повеќе детали. Истакнуваме дека секоја злоупотреба, односно доставување лажни информации се казниви по закон согласно важечките правни акти на Република Северна Македонија.
III МАКЕДОНСКА БРИГАДА 67, 1000 СКОПЈЕ, РЕПУБЛИКА СЕВЕРНА МАКЕДОНИЈА
Вашата порака беше успешно пратена, ви благодариме!
на Република Северна Македонија
работи на Република Северна Македонија
внатрешни работи на Република Северна Македонија
Национален центар за одговор
Секој упад и злоупотреба на веб-страницата е казнив по член 251 од КЗ на Република Северна Македонија.
© Авторските права се на Агенцијата за разузнавање. Сите права се задржани.